KÄÄNNEKOHTA Hyvää joulua!
Hei ja hyvää joulua! Tässä Muyiwa.
Minulla on ilo saada mukaan Käännekohta-perhe.
Olen Lontoossa Premiere Radion tiloissa koronasulun takia.
Mutta koko perhe on täällä etänä.
Simisola Okai.
Erica Linney.
Cortney Wade.
Ja yksi ja ainoa Brandy Anderson.
Tämä on ensimmäinen kotijoulumme. Sinäkin olet luultavasti pysynyt kotona.
Ehkä olet töissä. Missä ikinä oletkin, kiitos, että tulit mukaan.
Vuosi on ollut mielenkiintoinen.
Niin on ollut.
Erica, sinua naurattaa.
On ollut työtä, työtä ja lisää työtä.
On ollut kaikenlaisia ylä- ja alamäkiä. Millainen vuosi on ollut sinulle?
Tämä on ollut historian hitain nopein vuosi.
Kun etätyöt alkoivat maaliskuussa, en ajatellut, että se jatkuu näin kauan.
Ajattelin, että tilanne menee ohi muutamassa viikossa.
Tämä on ollut kokemus.
Kiitän Jumalaa, että ohjelmamme pyörivät yhä.
Tuomme ihmisille yhä toivoa. Kiitän siitä Jumalaa.
Simi, olemme tavanneet lähes päivittäin. Oletko sinä tavannut muita?
Olen. Olen tavannut Erican ja Cortneyn.
Meillä oli kuvaukset.
Olen tavannut Erican kahdesti ja Cortneyn kerran.
Tämä on todella outoa.
Tiimimme kokoontuu joka viikko Zoomissa. Rukoilemme yhdessä.
Olemme yhdessä mutta emme fyysisesti.
Sanani tälle vuodelle on: "Me selvisimme." #meselvisimme.
Me selvisimme. Hyvä me. Halleluja.
Cortney, olet ollut haltioissasi siitä,-
ettei ole tarvinnut olla toimistolla. Sinun ei ole tarvinnut tavata ketään.
Olet ollut kotonasi yksin. Et niin piittaa kaikista ihmisistä.
Minulla on ikävä sitä. Kaipaan sitä, että saa tavata ihmisiä.
Olla toimistossa ja tavata ihmisiä.
Se on hieman outoa, mutta olen tottunut siihen.
Kuten Simi sanoi, on hyvä, että on nämä yhteydet.
On ollut vaikeaa, mutta selviän kyllä.
Puhutte yhteyksistä.
Olen pystynyt tulemaan toimistolle suurimman osan ajasta.
En ole myöskään kokenut olevani kovin eristyksissä -
teistä ja Käännekohta-perheestä.
Meillä on näet joka keskiviikko Praise Party -ylistysohjelma.
Ensin mukana oli Erica.
Sitten hän näki, että minussa on liikaa työtä. Brandy tuli pelastamaan hänet.
Tapaan Brandyn yleensä joka viikko. Brandy, miten olet kokenut sulun?
Olen itse asiassa introvertti. Olen nauttinut tästä.
On ollut kivaa, kun ei tarvitse juosta ympäriinsä.
Praise Party on ollut mahtava. Olemme tutustuneet uusiin ihmisiin.
Sitä seurataan Suomessa, Sambiassa ja Ugandassa.
On ollut kiva tehdä jotain uutta.
Siitä olen ollut ehkä kiitollisin.
Muyiwa haastatteli naisnäyttelijää. Hänen sukunimensä on Aluko.
Hän näytteli Black Pantherissa.
Hän sanoi rukoilevansa jatkoa tuotannoille, joiden kuuluu jatkua, -
koska korona-aikana ihmisillä on vain televisio.
Olen kiitollinen lukiessani palautetta, että tuomme toivoa.
Se on rukouksemme.
Kuten Simi sanoo, haluamme vaikuttaa positiivisesti.
Olen kiitollinen, että voimme yhä kuvata ja lähettää ohjelmia, -
lähettää Praise Partya. Praise Party syntyi covidista.
Mietimme, miten voimme pysyä yhteydessä samalla kun pohdimme, -
miten lähettää ohjelmaa.
Olen kiitollinen, että olemme voineet välittää ihmisille toivoa tänä aikana.
Sanon sen, että on ollut vaikeaa tehdä kaikki itse.
Kaipaan maskeeraajia, valaistusta, tiimiä.
Yritämme yksin kotona saada valaistusta oikein.
Yritän liimata ripsiä.
Laittaa hiuksia.
Sanotte, että olemme olleet yksin kotona, -
mutta se ei ole ihan totta, sillä meillä on nämä vempaimet.
Olemme zoomailleet, facetimeilleet, ottaneet selfieitä.
Olemme tehneet hillittömästi suoria lähetyksiä Instagramissa.
Koko maailma on muuttunut Instagram Liveksi.
Mutta nyt haluan ottaa kuvan meistä.
Julkaisen sen sitten. Hymyilkää! Hyvää joulua!
Hyvää joulua!
Haluamme nähdä, miten sinä vietät joulua.
Kommentoi Facebook-julkaisuamme kuvallasi -
tai julkaise kuva Instagramissa #TPi_Zone. Juhlitaan yhdessä.
Odotamme jo kuviasi. Olen kiitollinen puhelimestani.
Voin olla yhteydessä teihin ja perheeseeni.
Lisäksi olen kiitollinen nyt musiikista, erityisesti joulumusiikista.
On ihanaa kuunnella musiikkia, laulaa, tanssia ja koristella asuntoa.
Tiiminä päätimme valita esitetyistä jaksoista lempimusiikkiamme.
Minun suosikkini on laulaja ja lauluntekijä.
Hän sattuu olemaan myös puolisoni. Olen hieman puolueellinen.
Sam Okai laulaa: Pyhä Kuningas.
Meille lapsi on syntynyt ja annettu
Hän on Ihmeellinen Neuvonantaja
Rauhanruhtinas
Ylistämme Häntä
Herra, hallitset ainiaan
Valtakuntasi kestää ikuisesti
Hallituksellasi ei ole loppua
Ylistän Sinua
Iäti olet Jumala
Herra, hallitset ainiaan
Valtakuntasi on ikuinen
Hallituksellasi ei ole loppua
Ylistän Sinua
Iäti olet Kuningas
Pyhä
Olet kaiken maan Kuningas
Pyhä
Sinä olet Jumala
Pyhä
Valtasuuruuttasi julistamme
Pyhä
Olet Kuningas
Synnyit neitseestä
Tulit maailmaan pelastamaan minut
Elämäsi antoi minulle toivon
Olet lahja koko ihmiskunnalle
Herra, synnyit neitseestä
Tulit maan päälle pelastamaan meidät
Elämäsi toi meille ilon
Niin me ylistämme ja vuodatamme rakkautemme Sinulle, Kuningas
Sano: pyhä, pyhä
Pyhä
Olet kaiken maan Kuningas
Olet Kuningas
Pyhä
Olet Jumala
Ei ole toista Jumalaa kuin Jeesus
Pyhä
Valtasuuruuttasi julistamme
Pyhä
Olet Kuningas
Hyvää työtä, Sam! Mahtava laulu.
Simi, minäkin pidän joulumusiikista, -
mutta minusta on ihanaa käpertyä huovan alle -
kaakaokuppi kädessä ja katsoa jouluelokuvia.
Juon kaakaota ja katson jouluelokuvia sukulaistyttöni kanssa koko yön.
Seuraavaksi entinen kollegamme, ylistysjohtaja Demetria Stallings -
laulaa ensimmäisestä joulusta.
DEMETRIA STALLINGS Ensimmäinen joulu (Suom. Hietala)
Joulu ensimmäinen tuo
Jolloin paimenten luo
Tuli enkeli riemua ilmoittamaan
Joulu ensimmäinen on
Yhä muuttumaton
Saman sanoman jouluna kuulla mä saan
Joulu on, joulu on
Joulu, joulu on
Syntynyt viaton Jeesus on
Yllä paimenien
Loisti tähtönen
Luokse itämaan viisaita johdattaen
Valon maailmaan luo
Sama tähtönen tuo
Joka joulu se loistaa näin ilmoittamaan
Joulu on, joulu on
Joulu, joulu on
Syntynyt viaton Jeesus on
Syntynyt Israelin Kuningas on.
Joulu on, joulu on
Joulu, joulu on
Syntynyt viaton Jeesus on
AUTUAS SE MIES, JOKA KIUSAUKSEN KESTÄÄ, -
SILLÄ KUN HÄNET ON KOETELTU, -
ON HÄN SAAVA ELÄMÄN KRUUNUN, -
JONKA HERRA ON LUVANNUT NIILLE, -
JOTKA HÄNTÄ RAKASTAVAT!
Hei taas! Vaikka vuosi on ollut tosi vaikea, -
on aika muistella Jumalan hyvyyttä.
Mitä te voisitte kertoa Jumalan hyvyydestä tänä vuonna?
Varmasti on jotain, mitä voitte kertoa. Erica.
Kun olen ollut etätöissä, -
olen pystynyt olemaan äidin luona pidempään.
Olen voinut viettää enemmän aikaa perheen kanssa kuin yleensä.
Se oli minulle tärkeää aikaa.
Sama juttu minulle. Olen saanut olla lasteni kanssa.
Toki se oli vaikeaa. Pidin heille kotikoulua.
Jumalan siunausta kaikille opettajille!
Yhteiset ruokailut, raamatunluku, rukoukset. Se oli uudenlaista yhteyttä.
Nelivuotias poikani kyselee yhteisten ruokailujen perään.
Hän kaipaa yhteyttä.
Minulla on sukua Australiassa, Nigeriassa ja Britanniassa.
Meillä on ollut Zoom-tapaamisia. Tuntuu kuin yhteyttä olisi enemmän.
Minusta se on ollut hyvä tässä kaikessa.
Joskus näemme vain sen, mitä meillä ei ole, -
mitä me toivomme tai mitä me rukoilemme.
Unohdamme, mitä Jumala on tehnyt ja miten Hän on pitänyt huolta.
Vuoden aikana Hän on auttanut minua tosi monessa asiassa.
Tänä vuonna se on ollut mahtavaa.
Minulle on tapahtunut asioita, ja Jumala on aina auttanut.
Hän on tehnyt tien. Hän on antanut minulle täydellisen rauhan.
Se on ollut minusta tässä vuodessa ihan mahtavaa.
Minua on siunannut se, -
että paikallisessa seurakunnassani syntyi aivan uudenlaista yhteyttä.
Yleensä olemme kuin yössä kohtaavat laivat.
Palvelemme eri tehtävissä. Korona on hidastanut meitä.
Olimme yhteydessä ja keskustelimme päivällisen aikana, virtuaalisesti.
Se oli erilaista.
Seurakunnan kanssa syntyi uudenlaista yhteyttä. Siitä kiitän.
Muyiwa, sinulle tapahtui tänä vuonna yksi mahtava juttu.
Kerropa, herra OBE.
Tapahtui monia hyviä asioita.
Taidat viitata nyt kuningattaren myöntämään arvonimeen, -
joka oli minulle järkytys.
Kuningatar myönsi minulle arvonimen.
Kuningatar myöntää niitä kerran tai kaksi kertaa vuodessa -
syntymäpäivänään tai jossain muussa yhteydessä.
Kunniamerkin saa joukko ihmisiä työstä yhteisönsä hyväksi -
tai panoksesta yhteiskunnalle.
Kuulin, että olen kuningattaren listalla -
ja saisin kunniamerkin panoksestani musiikin saralla.
Sain arvonimen OBE, Brittiläisen imperiumin upseeri.
Se on huikea juttu. Sanon kaikille: -
"Se oli virhe, mutta pidämme sen, sillä se on kylässäni ainoa."
Se on ollut valtava, valtava... Valtava järkytys ja innostuksen aihe.
Se on ollut hyvä asia.
Toinen hyvä asia on ollut yhteys lasteni kanssa.
Lapseni halusivat täyttyä Pyhällä Hengellä. Yhdeksänvuotiaani!
Voitteko uskoa? Se on ollut aivan mahtavaa.
Kaiken pahan keskellä tapahtui myös paljon hyvää.
Hyvistä asioista puheen ollen, minusta paras joululaulu on "Oi jouluyö".
Sen ovat vuosien varrella esittäneet meillä monet.
Niistä yksi nousee minun mielestäni ylitse muiden.
Sen esittää nyt Leon Timbo.
LEON TIMBO Oi jouluyö (Suom. Solanterä)
Herra, olet minulle hyvä
Hyvää syntymäpäivää, Jeesus
Rakkautesi on hyvä minua kohtaan
Hyvää syntymäpäivää, Jeesus
Oi jouluyö
Oi autuas sä hetki
Kun ihmiseksi sai Herra taivahan
Synteimme tähden -
henkensä hän antoi -
ja kärsi ristinkuoleman
Jo toivon säde -
hohtavainen loistaa -
nyt yllä maan -
ja merten aavojen
Siis kansat kaikki, -
te kiittäkäätte Herraa!
Oi jouluyö -
sä lohtu ihmisten
Siis kansat kaikki, -
te kiittäkäätte Herraa!
Oi jouluyö -
sä lohtu ihmisten
Oi jouluyö -
sä lohtu ihmisten
Erica, ymmärrän, miksi äskeinen on suosikkejasi.
Nicole C. Mullen on siunannut meitä esiintymisellään monta kertaa.
Toivomme, että Nicolen "Oi saavu jo, Immanuel" tuo teille joulumieltä.
NICOLE C. MULLEN Oi saavu jo, Immanuel
Oi saavu jo, Immanuel.
Oi saavu jo, Immanuel
Lunasta orja Israel
Se vaikeroi yksinäisessä vankilassaan
Kunnes Jumalan Poika ilmestyy
Jo riemuitkaa
Immanuel
Rientää luoksesi
Israel
Jo saavu, Iisain verso
Vapauta kansasi -
saatanan tyranniasta
Helvetin syvyyksistä pelasta kansasi
Anna heille voitto haudan yli
Jo riemuitkaa!
Immanuel
Rientää luoksesi, Israel
Oi saavu, kansojen toivo, sido
Yhdeksi ihmisten sydämet
Sovita surulliset särömme
Ja ole Sinä rauhan Kuninkaamme
Jo riemuitkaa!
Immanuel
Rientää luoksesi, Israel
Siis riemuitkaa!
Immanuel
Jo rientää luoksesi, Israel
Jo rientää luoksesi
Israel
Jo rientää luoksesi
Hän palaa taas
Oi Israel
Musiikki on mahtava lahja, jolla on voima parantaa.
Emmekö tarvitsekin nyt parantumista täällä Britanniassa, -
Valko-Venäjällä, Amerikassa, Nigeriassa ja muualla Afrikassa?
On paljon jännitteitä ja levottomuutta -
eikä vain yhdellä paikkakunnalla vaan ihan kaikkialla.
Mitä te ajattelette?
Minusta ainakin tuntuu, että maailma on seonnut.
Aina tulee uusi juttu edellisen perään.
Rakastan Jumalan Sanaa, -
mutta tänä vuonna se on herännyt eloon aivan erityisesti.
Kaiken keskellä pidän kiinni Sanasta.
"Jos Jumala on puolellasi, kuka voi olla sinua vastaan?"
Ehdoton aarre on ollut Psalmi 91.
Luen sitä kuin Jumala itse puhuisi Raamatun lehdeltä.
Hän lupaa suojata meitä sulillaan, varjella kulkutaudilta, -
tyydyttää pitkällä iällä. Riipun Jumalan lupauksissa -
nyt enemmän kuin koskaan pimeydestä huolimatta.
Rukoillaan vielä lyhyesti -
sellaisten puolesta, jotka eivät ole saaneet mahdollisuutta -
kokea ylistystä tai rauhaa, joka meillä on.
Rukoillaan myös, että Jumala tekee maamme terveeksi.
Isä, tulemme eteesi Poikasi Jeesuksen nimessä.
Tunnistamme, että maailma on muuttumassa nopeasti.
Rukoilemme niiden puolesta, jotka tarvitsevat toivoa.
Joku katsoja etsii Sinua ja huutaa puoleesi, Isä Jumala.
Kosketa häntä ja anna hänen tuntea, että olet hänen kanssaan.
Anna hänen kokea aivan uudenlainen rauha.
Kun hän nyt taivuttaa sydämensä ja rukoilee kanssamme, -
Isä, tule hänen sydämeensä.
Kun hän nyt kutsuu Sinut, Jeesus, ja pyytää Sinua elämänsä Herraksi, -
tee hänestä uusi ihminen ja anna hänelle tulevaisuudentoivo.
Anna kansojemme tuntea rauha.
Jeesus, tulkoon valtakuntasi ja tapahtukoon tahtosi -
Afrikassa, Euroopassa, Amerikoissa, Australiassa ja Aasiassa.
Herra, tulkoon valtakuntasi ja tapahtukoon tahtosi, aamen.
Aamen.
Ohjelma on lopussa. Emme tiedä, mitä vuosi 2021 tuo tullessaan, -
mutta tiedämme, kenen käsissä on elämämme, ja siinä on turvamme.
Ottakaapa mukinne, kun toivotamme hyvää joulua.
Hyvää joulua!
Suomennos: Marianne Tenetz